### Beslutning

Godkendt.

### Sagsfremstilling

## Resume og sagens baggrund

Da der er overløb af urenset spildevand til [adresse] fra kloakker i områderne omkring [adresse] og [adresse], er det planlagt, at der skal etableres en ny ca. 3 km trykledning i den sydlige del af Kalundborg.
Kærby Å har udløb til [adresse], som begge ikke lever op til målsætningen om god økologisk tilstand jf. vandområdeplanen. Dette kloakeringsprojekt skal derfor ses som et bidrag til, at miljøtilstanden i både [adresse] og [adresse] forbedres, så vandområdeplanens målsætninger på sigt kan opfyldes. Det forventes, at mængden af overløb kan reduceres med 75 % som følge af etableringen af trykledningen.

## Indstillinger

Chefen for Plan, Byg og Miljø indstiller, at forslaget til tillæg til spildevandsplanen godkendes og herefter sendes i høring.

## Behandling

Teknik- og Miljøudvalget.

## Sagsfremstilling

Ifølge kommunens delegationsplan skal tillæg til spildevandsplanen godkendes af Teknik- og Miljøudvalget.

Af miljøbeskyttelsesloven fremgår det, at kommunen skal lave en plan for bortskaffelse af spildevand i kommunen, også kaldet spildevandsplanen. Når der sker ændringer eller der opføres nye spildevandsanlæg, skal kommunen lave et tillæg til spildevandsplanen.

Nærværende projekt med etablering af en såkaldt afskærende ledning, der aflaster kloakkerne omkring [adresse] og dermed mindsker spildevandsbelastningen af åen og [adresse], er en del af Kalundborg Forsynings løbende udvikling hen imod så minimal en miljøpåvirkning som muligt.

Dette forslag til tillæg til spildevandsplanen skal i 8 ugers høring, hvor de berørte lodsejere får en personlig henvendelse via digital post eller brev, da der kan være konsekvenser i form af grave- eller borearbejde.

Forslaget offentliggøres også på kommunens hjemmeside.

## Økonomiske konsekvenser

Ingen økonomiske konsekvenser.